AlexejDobrolubov/national_council_slovak_2010 huggingface dataset:
23. schôdza NR SR - 1.deň - B. popoludní
Dátum: 2021-01-26
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

95. Veľmi pekne vám ďakujem. Ďakujem za slovo, ďakujem za podporu z lavíc OĽANA. Takto, pán Monsanto, neviem, ako sa voláte, teraz zo SaS-ky, tieto vaše, tieto hlúposti, ktoré ste teraz povedali a spoločne s pani Jarmilou Halgašovou, ktorá dosť má neznalosť tejto smernice, vidím, a nepochopila to, čo som hovoril, tak tieto vaše hlúposti sa hovorili už pred nejakými 10-15 rokmi, už boli snáď stokrát vyvrátené, ale vy to tak otáčate ako taká platňa, hej. Veľa vyhadzo..., budeme, budeme mať veľa, málo potravín, hej, my máme veľa potravín, pretože, vážený pane, pokiaľ by ste si naštudoval také základy, tak 50 až 60 % potravín sa vyhadzuje a toto je, toto je prieskum Európskej únie, treba si akože pozrieť aspoň fakty pred tým, než sa vôbec prihlásite do faktickej poznámky, do faktickej poznámky. Neviem, za koho lobujete, preto som vás nazval pán poslanec Monsanto, ale jednoducho nepatrí geneticky modifikovaný odpad ani do polí, ani do potravín. A, pani Halgašová, ďakujem, bolo to také vecnejšie trošku od, rozdiel od pána Monsanta, ale treba si doštudovať tieto základné veci. Ja vám chcem len povedať to, že vďaka, prijatím tejto smernice my budeme môcť urobiť jednu vec. A tú vec, ktorú budeme môcť urobiť, je, že môžeme úplne vyhnať GMO z našich polí, kde to GMO nepatrí, tam je to aj dané. Môžeme obmedziť alebo môžeme úplne zrušiť. Treba si naštudovať základy pred tým, než stisnete ten gombík 3 s faktickou poznámkou. Veľmi pekne vám ďakujem za slovo.
16. schôdza NR SR - 2.deň - A. dopoludnia
Dátum: 2020-10-21
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

38. Ďakujem za slovo, pán predsedajúci. Pán Blaha, opakovane vám poviem, že ja sa vyhýbam osobným útokom, pretože ja to nepovažujem, ja som nemal z toho včerajška vôbec nejaký dobrý pocit, čo sme tu sedeli a útočili sa, jedna strana, druhá strana. To je úplne jedno, jednoducho osobné útoky, myslím si, že do parlamentu nepatria. Ale pôjdem k veci. Boli sme tu zvolení, boli sme tu zvolení zato, aby sme slúžili ľudu, a nie útočili na seba a si tu hladkali egá. Povedali ste, že seniori sú tá najdôležitejšia súčasť spoločnosti. Tak mi, prosím, vysvetlite, prečo moja vlastná mama musela za vašej vlády emigrovať skoro vo veku 70 rokov do zahraničia, pretože nedokázala vyžiť z 210 eur, ktoré jej bolo za vašej vlády pridelené, mesačne. A poviem vám aj iný prípad, iná pani, ktorá sa vrátila zo zahraničia, kde bola takisto z ekonomických dôvodov ako dôchodca nútená ujsť za vašej vlády, ako diabetik prvého stupňa dostávala 14 eur mesačne, keď si otvorila živnosť, pričom, myslím, že odvody platila okolo 280 mesačne, mala zaplatiť, preto to zabalila a takisto ušla. Takže hovoríte tu, že seniori sú tá najdôležitejšia súčasť spoločnosti. Zabudli ste síce na mladých ľudí, ja som tiež pol života prežil v zahraničí, ale budiš, ale áno, mali by, mali by si užívať dôchodok, mali by byť v pohode, mali by byť ekonomicky v pohode. Áno, ale prečo ste to neurobili za tých desať rokov? Čo sa vtedy stalo za to obdobie, prečo ľudia v sedemdesiatke museli utekať preč do zahraničia? Vyžili by ste zo 14 eur mesačne, pán Blaha? Štrnásť eur mesačne, diabetik prvého stupňa. Hanbite sa!
16. schôdza NR SR - 2.deň - A. dopoludnia
Dátum: 2020-10-21
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Pán Kamenický, ja sa vyhnem nejakým osobným útokom, ako to tu odznievalo včera, budem teda stručný a budem reagovať iba na jednu vec, ktorú ste spomínali a ktorá ma mrzí teda, že ste to povedal, mrzí ma, že považujete prostriedky, ktoré šli na nákup terajších testov, za vyhodené peniaze. Pán Kamenický, ja to tak nevidím. Ja to tak nevidím, ja to nevidím rovnako ako vy, lebo ide o zdravie ľudí a bezpečnosť obyvateľov tejto krajiny. A na obranu pána ministra Krajniaka, osobne ho poznám a veľmi dobre viem, že keby mal, dal by aj to posledné. A nie je pekné používať dôchodcov na svoju vlastnú politickú propagandu a to hlavne po tom, čo ste za viac ako 10 rokov tým dôchodcom veľmi nepomohli, pán Kamenický. A neberte to osobne, nie je to osobný útok, ale myslím si, že ste inteligentný človek a moje slová pochopíte a nebudete takto naďalej útočiť. Ďakujem za slovo.
12. schôdza NR SR - 5.deň - B. popoludní
Dátum: 2020-09-23
Poslanec: Linhart, Patrick (SME RODINA)
Druh vystúpenia: Vystúpenie s faktickou poznámkou

139. Ďakujem za slovo, pán predsedajúci. Ja musím súhlasiť s mojimi kolegami, pán minister, bohužiaľ, nehnevajte sa, ale vy ste prišiel na agrovýbor dneska, bolo to za päť minút dvanásť, rýchlo, rýchlo poďme to rovno odhlasovať, rýchlo, rýchlo zaveďme to. Ja viem, že je to ekológia, je, je veľmi dôležitá téma, ale vy ste, teraz ste ma zarazili jednou vecou. Ja som nechcel vystúpiť pôvodne, ale povedali ste, že ste aj jednali so ZMOS-om. Ja som dnes ráno so ZMOS-om bol, ja som nemal pocit, že by vám ako dali zelené na toto, ja som jednal aj s ostatnými asociáciami, potravinármi, dnes ráno som sa s nimi rozprával, neboli šťastní z tohto riešenia. Vy nemôžete povedať, že jednali ste s niekým jedným a ostatných vynecháte. Čiže ja, bohužiaľ, aj keď som vás podporil predtým, povedal som dobre, poďme a vysvetlite nám to, však dnes máme o devätnástej výbor, vysvetlite nám tie, tie ďalšie veci ohľadom tohto bodu, ale ja vás poprosím, malo by to byť asi naozaj nie v skrátenom legislatívnom konaní, alebo nám, dostatočne by ste nám mali nabudúce vysvetliť, prečo to ide, lebo moju otázku ste nezodpovedali dneska na výbore, ja som sa nemal čas ani opýtať vás na ďalšie veci. A nesúhlasím, aby sa takto rýchlo, takéto rýchlokvašáky robili a rýchlo by sme, rýchlo odhlasovali niečo. Je to nepripravené, neprebehla tam diskusia, nie je tam medzirezortné, nie je to správne urobené, tak ako to má byť, a nemám z toho dobrý pocit. Pán minister, prosím vás, poďme cez normálne legislatívne konanie, nie skrátené. Veľmi pekne vám ďakujem.
60. schôdza NR SR - 5.deň - B. popoludní
Dátum: 2022-03-22
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

66. Nevidím tu pána Kočiša, asi odišiel. Tak len chcem mu odkázať, že nikdy som nebol žiadny predseda smeráckeho klubu na prešovskej župe ani som nebol členom SMER-u, ani nič podobné, tak nech láskavo nehovorí tu hlúposti. Som 22 rokov bol starosta obce a 15 alebo 16 rokov som poslanec vyššieho územného celku. Vždy som získal maximálnu dôveru voličov, nikdy ma tam žiadna stranícka štruktúra nenominovala, ale nominovali ma voliči, lebo v týchto voľbách či za starostu, alebo poslanca vyššieho územného celku sa volí vždycky osoba. A keďže som bol tak dlho a nechcel som v stúpiť do žiadnej strany, tak som bol nominantom KDH, SaS-ky, SMER-u, SDKÚ, ANO, a musím povedať, že obdobie, v ktorom, ktoré spomína, kde som bol členom poslaneckého klubu SMER, som zároveň prednášal na sneme SaS, takže asi to hovorí, aký, aký som mal k tomu vzťah. A k pánovi Potockému a pánovi Sujovi, áno, neviem, či som to nespomenul, ale štátne inštitúcie si robia dobrú prácu a je prirodzené, čo som chcel povedať na začiatku, že tú aktivitu na hraniciach začali vykonávať neziskové organizácie a samosprávy, lebo práve kvôli tomuto sedíme tuná, lebo keď chceme, aby štát niečo konal, musíme najprv schváliť zákon a ten zákony alebo tie zákonné normy doteraz neboli a som rád, že tu sedíme a rýchlo to schváľme, lebo je to potrebné a tej veci to pomôže. Je to prirodzené, že najprv v takýchto krízach nabehnú neziskovky, ktorým som rád, že výrazne pomohla samospráva. Ďakujem.
60. schôdza NR SR - 3.deň - B. popoludní
Dátum: 2022-03-17
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

22. Moja chyba, ja som sedel na Marcinkovej mieste. Takže ďakujem veľmi pekne, pán minister. Ja snáď otázku vám nebudem dávať, keďže ste v zastúpení pána ministra sociálnych vecí, ale dosť možno by som pripomenul, že ako ste spomínali, že 19 000 dospelých prišlo na Slovensko, tak podľa štatistík z roku 2020, lebo za 2021 ešte nemáme, z pracovného trhu keď zoberieme tých ľudí, ktorí prichádzali zo škôl, a tých, ktorí odišli do dôchodku, tak je rozdiel mínus 29 000 ľudí za rok 2020. Keďže do toho nám prišiel COVID, tak predpokladáme, že to číslo v roku ’21 bude ešte vyššie, to znamená, že naozaj my sa nemusíme báť, že tí Ukrajinci budú brať pracovné miesta, ale naozaj aktívnymi opatreniami musíme prispieť k tomu, aby, aby tu čo v najväčšom počte ostávali a, a naozaj tie pracovné miesta vyplnili. A čo sa týka štruktúry pracovných miest, je naozaj veľmi široká. Tu na západnom Slovensku vlastne v tých závodoch pri tých linkách robia vo väčšom množstve, ale na východnom Slovensku, napríklad v oblasti Vysokých Tatier je obrovské percento na všetkých možných pozíciách ukrajinských pracovníkov a takisto v zdravotníctve východného Slovenska od lekárov cez ošetrujúci personál je takisto veľmi veľa. Čiže ešte skôr, než bola tá utečenecká kríza, tí Ukrajinci sa vedeli tu uplatniť, takže pokladajme toto ako za príležitosť ich zapojiť ešte vo väčšom meradle do nášho hospodárstva, a nie naopak, ako príťaž, ktorá k nám ide. Ďakujem.
60. schôdza NR SR - 2.deň - B. popoludní
Dátum: 2022-03-16
Poslanec: Ledecký, Vladimír (SaS)
Druh vystúpenia: Vystúpenie v rozprave

110. Vážený pán predseda, vážení kolegovia, kolegyne, chcem len doplniť, že predložený návrh nie je ministerský návrh. Je to návrh poslancov. Často tu bolo nadávané na našich ministrov, takže je to návrh poslancov. Zosmiešňovanie ministerky ako Kazisvět, Majka z Gurunu hovorí o malosti rečníka a ja sa naozaj vážne čudujem, že takýto človek učil naše deti, lebo je to urážka ženy. Vy môžte spochybňovať ministra aj ministerku na základe jej práce, ale na základe nejakých vonkajších znakov je to neprípustné a neprijateľné, hlavne keď sa jedná o ženu. Takže z toho som dosť silne rozčarovaný. Spochybňovať šesťmesačnú lehotu, o ktorej rozhoduje ústavnoprávny výbor, je preferovanie anarchie. Platilo to za vašich vlád, platí to teraz a myslím, že to bude platiť aj v ďalšom volebnom období. Tak rešpektujme a nevyzývajme k anarchii, najmä preto, že sme poslanci Národnej rady a mali by sme ísť v dodržiavaní zákonov vzorom. A každá koruna vyplatená na dôchodku skôr, myslím, že je prínosná bez toho, čo ktorý politik tu bude o tom rozprávať. Určite to dôchodcom vyplatenie skôr pomôže. Ďakujem pekne.
60. schôdza NR SR - 2.deň - B. popoludní
Dátum: 2022-03-16
Poslanec: Ledecký, Vladimír (SaS)
Druh vystúpenia: Vystúpenie

90. Vážený pán predseda, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k tomuto návrhu zákona, ktorý je uvedený pod tlačou 914. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 953 z 25. februára 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
60. schôdza NR SR - 2.deň - B. popoludní
Dátum: 2022-03-16
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

14. Pán poslanec Faič, musím vám dať čiastočne za pravdu, že tá šťava z toho, že sa tu robí veľká reforma verejnej správy akosi vyprchala a možno je to aj tým, že do toho prišiel aj covid a do toho prišla vojna na Ukrajine a vlastne naozaj riešia sa veci a promptne a venuje sa tomu veľa času a veľa energie a tá energia potom kdesi chýba. Pán Kočiš, pokiaľ starostom alebo primátorom v regióne poviete, že čo ich najviac trápi, čo najviac potrebujú, tak vám povedia, že potrebujú vyasfaltovať nejakú komunikáciu, nejaký chodník alebo niečo. A preto si myslím, že tie priority musí nastaviť ministerstvo, lebo keď sa identifikujú problémy ako rozviť, rozbiť ten gordický uzol rozvoja v tých najmenej zaostalých regiónoch, tak nie sú identifikované problémy ako cesty miestnej komunikácie alebo miestne chodníky, lebo fajn, ten starosta si to dá opraviť a má politické body. Ale najväčším problémom sú MRK, najväčším problémom sú nevhodné bývanie, najväčším problémom je zamestnávanie tých ťažšie zamestnateľných ľudí a najväčším problémom je vzdelávanie, naozaj aby každé jedno dieťa, aj keď vyrastá v zlých podmienkach, horších... ===== Ale najväčším problémom sú MRK, najväčším problémom sú nevhodné bývanie, najväčším problémom je zamestnávanie tých ťažšie zamestnateľných ľudí a najväčším problémom je vzdelávanie. Naozaj aby každé jedno dieťa, aj keď vyrastá v zlých podmienkach alebo horších, mohlo navštevovať tú materskú škôlku a to predprimárne vzdelávania malo také, aby bolo na rovnakej štartovacej čiary potom v základnej škole. Takže tu treba naozaj držať tú líniu, že to, čo máme identifikované ako problém, aby sme ho aj prvotne riešili, na to sú peniaze na rozvoj.
88. schôdza NR SR - 4.deň - A. dopoludnia
Dátum: 2023-03-17
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

46. Ďakujem veľmi pekne. Chcem zareagovať na časť debaty, ktorá nejakým spôsobom podľa mňa úplne idealizuje ten pohľad do minulosti. Nemyslím si, že treba sa pozerať do minulosti len na niečo, čo bolo v ten moment, ktorý sa má opakovať. Treba byť kritický aj pri pohľade do budúcnosti, aj na prítomnosť, aj na minulosť. A ešte chcem zareagovať aj k tomu, že, Milan, ty dokazuješ každým tým svojím príspevkom, že nie je téma, ktorá sa nedá obrátiť na hodnotovú tému. Tentokrát je hodnotovou témou tretia hodina telesnej výchovy. A teraz k tej idealizácii minulosti, a to nehovorím preto, že teda to obdobie nebolo pekné alebo nemalo svoje pozitíva, ale teda ja som z generácie, ktorá vyrastala v komunizme. Narodil som sa v 80. a potom som zažil aj prevrat a príchod tej novej slobodnej generácie a aj nám hovorili, aj mne teda osobne konkrétne hovorili, že strašne veľa času trávim za počítačom, že budem mať pokrivenú chrbticu, že sa nebudem vedieť pohybovať, že ohluchnem, lebo počúvam wolkmen príliš nahlas. Dneska tu sedím, nie som hluchý, pohybujem sa, ako som sa pohyboval zamladi. To znamená, že nerobme z tej minulosti niečo, nejaký ideál a z tej prítomnosti niečo, čo je zlé. Mne tak isto moja stará mama hovorila, že chodím len po vonku miesto toho, aby som viac času trávil v prírode, dojením kráv a podobne a tak isto si spomínam z tej svojej generácie na tú drezúru, ktorú sme mali na telesnej výchove. Úplne zbytočnú drezúru, kedy nás nútili robiť cvičenia, ktoré nám nevyhovovali, kedy sme behali dvanásťminútovky v telocvični, lebo vonku bolo škaredé počasie, či... (Prerušenie vystúpenia časomerom. Potlesk.)
88. schôdza NR SR - 1.deň - B. popoludní
Dátum: 2023-03-14
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

108. Ďakujem veľmi pekne. Pán Urban, vy máte ten návrh zákona naštudovaný a ten pozmeňujúci návrh? Pretože ste tu vystúpili s tým, že podporujete pozmeňujúci návrh pani Horváthovej, lebo doktor má mať posledné slovo. To v našom návrhu je definované, že lekár má posledné slovo a má rozhodnúť o tom, že či to, či ten rodič alebo zákonný zástupca tam bude, alebo nie. Ja z tej debaty mám naozaj pocit, že tu každý triafa od boku, ale toto nie je že len zdravotnícka otázka. Vy hovoríte, že mali sme kontaktovať aj lekárov. Jednak s lekármi to bolo diskutované veľmi intenzívne, ale po druhé, a to je veľmi dôležitý dôsledok, Marek, aj pre teba, tejto debaty, že my sa tu v rámci toho pozmeňujúceho návrhu a nášho návrhu, bavíme naozaj o právnej veci, ako to právne čo najlepšie napísať, aby aj tí lekári potom z toho mali osoh a aby aj tí rodičia z toho mali osoh a aby to bolo v poriadku. A, pán Urban, hovoríte, že na onkológii áno, že tie boli postupne budované. Neboli postupne budované, ja som na tých onkológiách bol, keď tam ešte rodičia nemohli ležať a nemohli byť s tými rodinami. Tie nemocnice sú rovnako staré, ako sú staré iks ypsilon ďalších nemocníc. A keby na tých onkológiách nič nebolo, keby to nebolo umožnené, tak tu dneska stojíte a rozprávate o tom, ako to nie je možné. Na onkológiách to funguje, záhada, tak hovoríte, áno, no tak na onkológiách to funguje, lebo tam sa to budovalo postupne, ale nikde inde to nebude fungovať. Keby to fungovalo teraz aj na pediatrii, tak poviete, no tak na pediatrii to funguje, na onkológii to, ale nikde inde to fungovať nebude. No to, jednoducho to nie je pravda.
88. schôdza NR SR - 1.deň - B. popoludní
Dátum: 2023-03-14
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

94. Ďakujem pekne. Marek, ja som rád, že chcete podporiť zákon. Ja mám pocit z tejto debaty, že je tu nejaké právnické nedorozumenie, že v zásade len na tom to stojí. Lebo to, čo hovoríme my, je toto: "Prítomnosť osoby podľa prvej vety môže byť ošetrujúcim lekárom v nevyhnutnej miere a na nevyhnutný čas obmedzená, ak by bola nezlučiteľná s povahou poskytovaného zdravotného výkonu." Vy hovoríte, že to je príliš všeobecné a nahrádzate to, "ak prítomnosť takejto osoby nenaruší alebo nenarúša poskytovanie zdravotnej starostlivosti, alebo ak neexistujú iné závažné dôvody." O čo menej, o čo viac je to konkrétne? Po prvé, chýba vám tam, že kým, kto povie, ak prítomnosť takejto osoby nenaruší alebo nenarúša poskytovanie. Kto to povie? Že už v tomto ste veľmi všeobecní. A po druhé, nemáte tam ani, ani to časové hľadisko. To znamená, že vlastne podľa vášho zákona to môže urobiť na neobmedzený čas. A obidve... No a to je ten problém, ktorý vlastne, na ktorý, na ktorý sa naráža už teraz, že vlastne potom sa tí rodičia naozaj môžu báť. A kto bude dbať na to, že čo je to, vlastne nie je sa tam o čo oprieť, že je to na nevyhnutný čas, lebo vlastne vystavujete bianko šek. To znamená, že ani osoba, ktorá to povie, ani čas, na ktorý to môže byť uplatnené, a hlavne, hlavne prikladáte tam úplne neurčitú kategóriu "ak neexistujú iné závažné dôvody", ktorá táto, práveže táto formulácia nemá právne opretie sa v slovenskej legislatíve.
88. schôdza NR SR - 1.deň - B. popoludní
Dátum: 2023-03-14
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

80. Ďakujem pekne. Evi, spomínala si tú chrípkovú epidémiu alebo prístrojové obmedzenia, pardon, priestorové obmedzenia, no to je proste presne tá vec, ktorá sa rieši tou vyhláškou, čo sa týka nejakej epidémie, tak takéto veci v tom slovenskom právnom systéme riešia už iné zákony. Rovnako to, keď by bol napríklad násilný ten rodič a tak ďalej, to nemusí byť v tejto právnej úprave. To je tá podstata. Preto, preto to, čo hovoríme my, že to znenie, ktoré dneska v tom zákone je, tak ono neni náhodou tak široké, ale tam sa naozaj nemusia riešiť všetky, všetkých milión ďalších situácií, lebo tie dôležité riešia iné zákonné úpravy a tie úplne konkrétne má riešiť tá vyhláška, koniec koncov, na ktoré, na ktoré sa odvolávaš aj ty, Evi, no. Ďakujem.
88. schôdza NR SR - 1.deň - B. popoludní
Dátum: 2023-03-14
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

26. Ďakujem veľmi pekne. Zareagujem teda znova na pána Kočiša. Pokiaľ si viete predstaviť, že takáto možnosť funguje na onkologickom oddelení, ubezpečujem vás, že je veľmi málo horších a komplikovanejších prípadov ako onkologické alebo ťažšie ako onkologická liečba, kedy tie deti sú vystavené veľkej možnosti nákazy, keď majú veľmi ohrozenú svoju imunitu. To znamená, že ten proces na onkológii je veľmi prísny a ak je to možné zabezpečiť na onkológii za súčasného stavu nemocníc a súčasného financovania, tak hovorím vám znova, že je veľmi málo oddelení, ktoré sú z tohto pohľadu komplikovanejšie. Čiže, veď môžete sa porozprávať aj s pánom Urbanom, vaším kolegom a lekárom. A k tej výhrade toho súkromia. No viete, že ak sa k tomu postavíme tak, že vieme si to všetko predstaviť, ak bude mať matka a dieťa samostatnú izbu, tak naozaj to budeme v roku 2046, nejaké naše deti, debatovať presne o tom istom. Pretože mať nemocnicu, kde budú jednolôžkové, dvojlôžkové izby pre matku a dieťa, pri tom, ako vidíme, ako tento štát dokáže stavať nové nemocnice, je čistá chiméra. To znamená, že opakujem znova, môžme sa na to pozrieť tak, že to nie je možné, lebo nemáme stavebnú technológiu na to alebo nemocnice vybavené, alebo potom sa môžme pozrieť na to, ako je to možné, ako je to možné napríklad v tej Českej republike. A to súkromie v nejakej obmedzenej miere sa dá zabezpečiť aj tak, že teda ako sa to robí v praxi, že je nejaký paraván, ktorý oddelí ten priestor. Nakoniec, keď je dieťa na nejakej trojlôžkovej izbe s ďalšími deťmi, tak podľa toho vášho výkladu už ani dneska nemá chránené súkromie. Ďakujem.
83. schôdza NR SR - 9.deň - A. dopoludnia
Dátum: 2023-02-15
Poslanec: Lehotský, Tomáš (SaS)
Druh vystúpenia: Vystúpenie s faktickou poznámkou

88. Ďakujem veľmi pekne. Milan, ďakujem za veľmi kultivovaný prejav a ďakujem hlavne za to, že si vypichol tie pozitívne momenty, ktorých je podľa mňa aj z toho, čo hovoríš ty oveľa viac ako tých negatívnych. Vykresali ste tu totiž obraz o krajine, ktorá má nejaký veľký, obrovský problém s rómskym obyvateľstvom. Ja si to nemyslím. Tie predsudky vznikajú nie na základe reálnych zážitkov. Tie predsudky vznikajú na základe rôznych vymyslených príbehov, príhod a skreslených skutočností. Ja rovnako poznám, tak ako ty mnoho Rómov, ktorí sa dokázali uplatniť. Veľmi zaujímavá je tá cesta ľudí, ktorí vycestuje do zahraničia, kde sa napríklad dopravia do Británie, kde sa zbavia tej nálepky toho, že majú nejakú inú farbu pokožky, že majú inú rasu. V Británii je to úplne bežné a tam sa jednoducho dokážu úplne ľahko a rýchlo zaradiť medzi obyvateľov, ktorí sú zamestnaní, ktorí sa správajú slušne. To znamená, že vyjdú z toho cyklu tej chudoby, ktorý, ktorý prežívajú na Slovensku aj vďaka tomu, že sú ostrakizovaní kvôli svojej rase a, samozrejme, že niektorí povyťahujú len príklady tých, ktorí sa vrátia ako poberatelia dávok. A teda nadviazal by som na to, čo si pozitívne povedal aj tým, že pozerám sa na štatistiku priestupkov v Moldave nad Bodvou, ktorá tu tiež už dneska zaznela. Od roku 2013 do roku 2021 je tu obrovský pokles. V roku 2013 - 377 priestupkov, v roku 2021 len 96. Rovnako aj trestné činy. V roku 2013 - 279, v roku 2021 len 50. To všetko poukazuje na to, že tie slová o tom, aká je hrozná situácia, nie sú pravdivé a tá situácia sa zlepšuje. Ďakujem.